انا شفت الفيلم دة قبل كدة وفعلا مش قادرة احدد مشاعري تجاهه، مش قادرة احدد اذا كنت حبيته او كرهته او عجبني او معجبنيش. انا حبيت الكيميا اللي كانت ظاهرة جدا بين اديل وايما.. بحب ان ايما كانت ثابتة جدا في هويتها الجنسية وكانت عارفة هي عايزة ايه.. لكن حسيتها ملت من اديل في النهاية.. اديل بتواجه مشاكل في تحديد هويتها الجنسية. مش بس كدة هي كمان مش عارفة هي عايزة ايه في حياتها، ومتقلبة جدا ومعتمدة ع مشاعر غيرها تجاهها.. حسيت ان اديل كانت منجذبة لايما بس مكنتش بتحبها. مش عارفة هو دة رأيي. مش بحب الأفلام اللي تسبني في حالة مش قادرة احدد مشاعري تجاهها. ايه الفيلم التالي؟